CELEX: 32013R0275
Language: sl
Date: 2013-03-19 00:00:00
Title: Izvedbena uredba Komisije (EU) št. 275/2013 z dne 19. marca 2013 o uvrstitvi določenega blaga v kombinirano nomenklaturo

23.3.2013   
            
            
               SL
            
            
               Uradni list Evropske unije
            
            
               L 84/7
            
         IZVEDBENA UREDBA KOMISIJE (EU) št. 275/2013
   z dne 19. marca 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili bi bilo treba blago iz stolpca 1 razpredelnice iz Priloge uvrstiti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Modul z zaslonom s tekočimi kristali (LCD), z diagonalo zaslona dolžine približno 11 cm (4,3 col) in ločljivostjo 480 × 272 točk, v okviru, opremljen s ploščo tiskanega vezja za naslavljanje točk in za osvetlitev ozadja.
                  Modul je namenjen vgradnji v različne proizvode, ki spadajo v poglavje 85, npr. multimedijske predvajalnike in radijske sprejemnike, ki se lahko uvrstijo v različne tarifne številke, kot so 8519, 8521, 8527 ali 8528.
               
               
                  8548 90 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(c) k oddelku XVI ter besedilo oznak KN 8548, 8548 90 in 8548 90 90.
                  Ker je modul možno vgraditi v naprave, ki se na primer uvrščajo v tarifne številke 8519, 8521, 8527 ali 8528, ni primeren za izključno ali pretežno uporabo z aparati iz tarifne številke 8519 ali 8521 ali za uporabo izključno ali pretežno z aparati iz tarifnih številk 8525 do 8528. Zato je uvrstitev pod tarifni številki 8522 in 8529 izključena.
                  Modul se zato uvrsti pod oznako KN 8548 90 90 kot drugi električni deli strojev ali aparatov, ki niso navedeni ali zajeti na drugem mestu v poglavju 85.